নবমীতে ধেয়ে আসছে দুর্যোগ! সপ্তমীতে আবহাওয়ার কী খবর?

ওয়েব ডেস্ক: দুর্যোগের মেঘ কেটে সাময়িক স্বস্তি মিলেছে। সপ্তমীর সকালের আকাশ দেখেই তা বোঝা যাচ্ছে। আজ সকাল থেকেই রোদ ঝলমলে শহরের (Sunny Weather) আকাশ। কিন্তু ভ্যাপসা গরম খানিক অস্বতি বাড়িয়েছে। সোমবার ভারী বৃষ্টির (Heavy Rain) দাপট না থাকলেও দু-এক পশলা বৃষ্টির জন্য আপনার ঠাকুর দর্শনের সঙ্গী হতে পারে ছাতা আর রেনকোট।

আজ সোমবার ভারী বৃষ্টি (Heavy Rain) নয়। সপ্তমীতে হালকা বিক্ষিপ্ত বৃষ্টিতে ভিজতে পারে দক্ষিণবঙ্গের বেশ কিছু জেলা। সেই সঙ্গে দোসর হবে বজর্বিদুৎ। তাই হাতে ছাতা বা রেনকোট অবশ্যই রাখবেন। তালিকায় রয়েছে পূর্ব ও পশ্চিম মেদিনীপুর, ঝাড়গ্রাম এবং দক্ষিণ ২৪ পরগনা (South 24 Parganas)। একইসঙ্গে দক্ষিণবঙ্গের অন্যান্য জেলাতেও দু এক পশলা বৃষ্টি হতে পারে। অষ্টমীতেও কোনও বদল নেই। উত্তর ২৪ পরগনা, মুর্শিদাবাদ, বীরভূম,পূর্ব ও পশ্চিম বর্ধমান, নদিয়া এই জেলাগুলিতে অষ্টমীর দিন হালকা থেকে মাঝারি। বৃষ্টি সঙ্গে বজ্র বিদ্যুতের সম্ভাবনা রয়েছে।

আরও পড়ুন: শহরজুড়ে জনজোয়ার, সাদার্ন অ্যাভেনিউতে দুর্গাপুজো দেখতে হাজির রাজ্যপাল

তবে বুধবার অর্থাৎ নবমীর দিন ভোগান্তি আরও বাড়তে পারে। কারণ বুধবার ভারী বৃষ্টি (Heavy Rain) চোখ রাঙাচ্ছে। নবমীর দিন নতুন নিম্নচাপের জেরে কলকাতায় বৃষ্টির দাপট বাড়বে। একটি নিম্নচাপ অক্ষরেখার অবস্থান পশ্চিম মধ্য বঙ্গোপসাগর পর্যন্ত। নতুন করে ঘূর্ণাবর্ত তৈরির সম্ভাবনা আন্দামান সাগরে। ভারী বৃষ্টির তালিকায় রয়েছে পূর্ব এ পশ্চিম মেদিনীপুর, দুই ২৪ পরগনা, ঝাড়গ্রাম, মুর্শিদাবাদ, নদিয়া, বীরভূম, কলকাতা, হাওড়া। দশমীতে ভারী থেকে অতিভারী (Heavy to Very Heavy Rain) বৃষ্টি দক্ষিণ ২৪ পরগনায়।

হাওয়া অফিস বলছে, অষ্টমীর দিন অর্থাৎ মঙ্গলবার বঙ্গোপসাগরে নতুন একটি নিম্নচাপ তৈরির আশঙ্কা রয়েছে। যার জেরে নবমীর রাত থেকে ভোগান্তি বাড়বে। দশমীর দিন বৃহস্পতিবার ভারী বৃষ্টির সতর্কতা জারি হয়েছে। দশমীতে ভারী বৃষ্টির তালিকায় রয়েছে কলকাতা সহ ১১ জেলা। ভারী বৃষ্টির জেরে ভোগান্তি বাড়বে উত্তরবঙ্গেও। উত্তরের ৫ জেলায় অষ্টমীর দিন পর্যন্ত বৃষ্টির দাপট না থাকলেও, উত্তরবঙ্গেও নবমীর দিন থেকে বৃষ্টি বাড়বে।

দেখুন অন্য খবর